Source: http://sport24bacau.ro/volei-divizia-a1-feminin-misiune-grea-pentru-stiinta-pe-terenul-campioanei-alba-blaj/
Timestamp: 2019-12-14 03:07:06+00:00

Document:
VOLEI, Divizia A1 (feminin) | Misiune grea pentru Știința pe terenul campioanei Alba Blaj - Sport24Bacău VOLEI, Divizia A1 (feminin) | Misiune grea pentru Știința pe terenul campioanei Alba Blaj - Sport24Bacău
VOLEI, Divizia A1 (feminin) | Misiune grea pentru Știința pe terenul campioanei Alba Blaj
În etapa ce urmează să înceapă vineri, 29 noiembrie, Știința va da piept (sâmbătă, 30 noiembrie, ora 18.00), în deplasare, cu liderul Volei Alba-Blaj, campioană în ultima ediție a Diviziei A1 de volei feminin. Întâlnirea dintre echipele de pe primele două locuri reprezintă, detașat, meciul de referință al etapei.
Distanța dintre cele două rivale este de 3 puncte, iar aceasta fie poate fi anulată, fie mărită, în funcție de cine se va impune la finalul duelului. Blăjencele pornesc cu prima șansă, însă “studentele” sunt hotărâte să pună capăt seriei de opt înfrângeri consecutive în fața transilvănencelor. Ultima victorie a Bacăului în fața liderului datează din luna februarie a anului 2018, în timp ce ultimul succes în deplasare al formației lui Florin Grapă a venit în urmă cu aproape cinci ani.
Florin Grapă: “Ne așteaptă un meci greu. Blajul este o echipă bună și are prima șansă. Asta nu înseamnă că nu vom face tot ceea ce depinde de noi”.
Într-o altă partidă, CSU Belor Galați, echipa răpusă de băcăuance în runda trecută, va primi vizita CSM Târgoviște, meciul decizând gruparea care se va desprinde la cel puțin două puncte în clasament. Dintre celealte contracandidate la podium, Dinamo va avea parte de o deplasare facilă la Pitești, în timp ce CSM Lugoj va sta.
Programul etapei a noua
CSU Belor Galați – CSM Târgoviște, ora 14:00
FC Argeș Pitești – CS Dinamo București, ora 13:00
CS „U” NTT Data Cluj – CS Rapid București, ora 14:00
CS Medgidia – CSO Voluntari 2005, ora 17:00
CSM Volei Alba Blaj – CS Știința Bacău, ora 18:00
*CSM Lugoj stă
Clasamentul Diviziei A1 (feminin)
① CSM Volei Alba Blaj, 6 meciuri disputate, 6 victorii, setaveraj 18-1, 18 puncte
② CS Știința Bacău, 7 meciuri disputate, 6 victorii, 1 înfrângere, setaveraj 19-4, 18 puncte
③ CS Dinamo București, 6 meciuri disputate, 6 victorii, setaveraj 18-3, 18 puncte
④ CSM Târgoviște, 7 meciuri disputate, 5 victorii, 2 înfrângeri, setaveraj 17-7, 15 puncte
⑤ CSU Belor Galați, 8 meciuri disputate, 5 victorii, 3 înfrângeri, setaveraj 15-11, 15 puncte
⑥ CSM Lugoj, 8 meciuri disputate, 4 victorii, 4 înfrângeri, setaveraj 16-15, 13 puncte
⑦ FC Argeș Pitești, 7 meciuri disputate, 3 victorii, 4 înfrângeri, setaveraj 11-15, 8 puncte
⑧ CS Medgidia, 7 meciuri disputate, 2 victorie, 5 înfrângeri, setaveraj 10-16, 6 puncte
⑨CS „U” NTT Data Cluj, 7 meciuri disputate, 1 victorie, 6 înfrângeri, setaveraj 5-19, 3 puncte
⑩CS Rapid București, 8 meciuri disputate, 1 victorie, 7 înfrângeri, setaveraj 6-23, 3 puncte
⑪ CSO Voluntari 2005, 5 meciuri disputate, 5 înfrângeri, setaveraj 0-15, 0 puncte
← HANDBAL | AVARIE LA CSM BACĂU (2). Gavriliu jubilează: a scăpat și de Gabriel Armanu! Antrenorul care a urcat juniorii băcăuani pe prima treaptă în clasamentul general național a părăsit Bacăul
HANDBAL, Liga Zimbrilor | Depășiți în a doua repriză de vicecampioni: CSM Bacău – AHC Dobrogea Sud Constanța 20-25 (9-9) →
VOLEI, Divizia A1 (feminin) | Știința Bacău încheie turul sezonului regulat cu o deplasare la Medgidia

References: CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM